**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республика экономика сöвмöдан министерстволöн уджöн веськöдлöмын öткымын юалöм йылысь» Коми Республикаса Правительстволöн 2009 во моз тöлысь 11 лунся 237 №-а шуöмö вежсьöмъяс пыртöм йылысь**

Коми Республикаса Правительство шуис:

1. «Коми Республика экономика сöвмöдан министерстволöн уджöн веськöдлöмын öткымын юалöм йылысь» Коми Республикаса Правительстволöн 2009 во моз тöлысь 11 лунся 237 №-а шуöмö вежсьöмъяс содтöд серти.

2. Тайö шуöмыс вынсялö сійöс примитан лунсянь.

Коми Республикаса Юралысь В.Гайзер

Сыктывкар

2010 вося моз тöлысь 26 лун

276 №

Коми Республикаса Правительстволöн

2010 во моз тöлысь 26 лунся 276 №-а шуöм дорö

СОДТÖД

**ВЕЖСЬÖМЪЯС,**

мый пыртöма «Коми Республика экономика сöвмöдан министерстволöн уджöн веськöдлöмын öткымын юалöм йылысь» Коми Республикаса Правительстволöн 2009 во моз тöлысь 11 лунся 237 №-а шуöмö

«Коми Республика экономика сöвмöдан министерстволöн уджöн веськöдлöмын öткымын юалöм йылысь» Коми Республикаса Правительстволöн 2009 во моз тöлысь 11 лунся 237 №-а шуöмын:

Коми Республикаса экономика сöвмöдан министерстволы торъя уджмогъяс лыддьöгын (1 №-а содтöд):

1) 2 пункт гижны тадзи:

«2) ичöт да шöр предпринимательство юкöнын:

а) лöсьöдны урчитöм компетенцияын да урчитöм пöрадок серти сетны видлавны Коми Республикаса Правительстволы национальнöй да региональнöй социально-экономическöй, экологическöй, культурнöй да мукöд торъялöм тöд вылын кутöмöн ичöт да шöр предпринимательство сöвмöдан дыр кадся республиканскöй торъя мога уджтас да муниципалитеткостса уджтас балаяс;

б) методическöя могмöдны Коми Республикаын меставывса асвеськöдлан органъясöс да отсавны налы дасьтыны да збыльмöдны Коми Республикаын муниципальнöй юкöн мутасын ичöт да шöр предпринимательство сöвмöдан мераяс;

в) координируйтны отрасльяскостса удж Коми Республикаса министерствояслысь да олöмö пöртысь власьт мукöд органлысь, медым нуöдны Коми Республикаын ичöт да шöр предпринимательство сöвмöдöмын государственнöй политика;»;

2) 3 пунктын «удж видзан юкöнын.» кывъяс вежны «удж видзан юкöнын;» кывъяс вылö;

3) содтыны татшöм 4 пункт:

«4) вузасьöмöн государственнöя веськöдлöмын:

лöсьöдны урчитöм компетенцияын да урчитöм пöрадок серти сетны видлавны Коми Республикаса Правительстволы ярмангаяс котыртан да сэнi вузасян пöрадок, а сiдзжö ярмангаяс вылын вузöс (сы лыдын тöвар, мый вузалöны лöсялана ярмангаясын да пыртöны лöсялана лыддьöгö) вузалöм дорö корöмъяс.».

Вуджöдiс Коснырева Е.Г., 2169пас